**ΙΣΤΟΡΙΑ Γ΄ ΤΑΞΗΣ ΓΕΝΙΚΟΥ ΛΥΚΕΙΟΥ**

**(ΟΜΑΔΑΣ ΠΡΟΣΑΝΑΤΟΛΙΣΜΟΥ ΑΝΘΡΩΠΙΣΤΙΚΩΝ ΣΠΟΥΔΩΝ)**

**ΟΜΑΔΑ Α**

**1ο ΘΕΜΑ**

**1.α.**

**(Ι)** Να χαρακτηρίσετε τις ακόλουθες προτάσεις ως προς την ορθότητά τους, γράφοντας τη λέξη «σωστό» ή «λάθος» δίπλα στον αριθμό που αντιστοιχεί στην κάθε πρόταση:

1. O ναυτικός αποκλεισμός από τους Αγγλο-Γάλλους κατά τη διάρκεια του Κριμαϊκού πολέμου προκάλεσε πολλά δεινά στους Έλληνες.

2. Μετά την ανεξαρτησία της Ελλάδας παρέμειναν έξω από τα σύνορά της πολλά ισχυρά κέντρα ελληνισμού.

3. Στα τέλη του 19ου – αρχές του 20ού αιώνα, το σύνολο των εξαγωγών της ελληνικής σταφίδας απορροφούσε η Γερμανία.

4. Οι ιδιώτες ανέλαβαν εξολοκλήρου το κόστος της δημιουργίας του σιδηροδρομικού δικτύου της Ελλάδας.

5. Μετά τη Μικρασιατική καταστροφή 45.000 Αρμένιοι έφτασαν στην Ελλάδα.

(μονάδες 5)

**(ΙΙ)** Να τοποθετήσετε τα ακόλουθα ιστορικά γεγονότα στη σωστή χρονολογική σειρά, αρχίζοντας από το αρχαιότερο και καταλήγοντας στο πιο πρόσφατο:

α. Προσάρτηση των Επτανήσων στην Ελλάδα

β. Ίδρυση παραρτήματος της Εθνικής Τράπεζας στην Ερμούπολη Σύρου

γ. Άφιξη των Βαυαρών στην Ελλάδα

δ. Ολοκλήρωση της διάνοιξης της διώρυγας της Κορίνθου

ε. Κατάρρευση του ελληνικού μετώπου στη Μικρά Ασία

(μονάδες 5)

**Μονάδες 10**

**1.β.** Να εξηγήσετε το περιεχόμενο των ακόλουθων ιστορικών όρων: *Μεγάλη ιδέα*, *Σοσιαλιστικό Εργατικό Κόμμα Ελλάδος (ΣΕΚΕ).*

**Mονάδες 8+7=15**